AWS je мађарски метал и пост-хардкор бенд. Основан је 2006. године од стране Бенса Брукера, Данијела Кокењеша, Орса Шиклошија и Арона Вереса. Оригинално име бенда је требало да буде Ants With Slippers (у преводу са енглеског Мрави са папучaма), али је на крају скраћеница прихваћена као главни назив. Широј европској јавности постали су познати након њиховог учешћа на Песми Евровизије 2018. у Лисабону са песмом Viszlát nyár (21. од 26 ). Од српске публике која је гласала преко телефона AWS је добио максималних 12 поена, док српски жири Мађарима није дао ниједан.